JWD บวก 5% รับ CPN เข้าถือ “เจดับเบิ้ลยูดี สโตร์ อิท” 30% ขยายธุรกิจห้องเก็บของ
JWD บวก 5% รับ CPN เข้าถือ “เจดับเบิ้ลยูดี สโตร์ อิท” 30% ขยายธุรกิจห้องเก็บของ วางเป้า 5 ปี ขยายสาขาแตะ 50 แห่ง และพื้นที่ให้บริการรวม 1 แสน ตร.ม.
JWD บวก 5% รับ CPN เข้าถือ “เจดับเบิ้ลยูดี สโตร์ อิท” 30% ขยายธุรกิจห้องเก็บของ วางเป้า 5 ปี ขยายสาขาแตะ 50 แห่ง และพื้นที่ให้บริการรวม 1 แสน ตร.ม.
1 ก.ค. 2565

ผู้สื่อข่าวรายงานว่า วันนี้(1ก.ค.2565) ราคาหุ้นบริษัท เจดับเบิ้ลยูดี อินโฟโลจิสติกส์ จำกัด (มหาชน)  หรือ JWD  ปิดภาคเช้าวันนี้อยู่ที่ระดับ 14.50 บาท บวก 0.70 บาท หรือ 5.07% ราคาสูงสุด 14.60 บาท ราคาต่ำสุด 13.80 บาท ด้วยมูลค่าซื้อขาย 55.67 ล้านบาท

บล.เคทีบีเอสที ระบุในบทวิเคราะห์วันนี้(1ก.ค.2565) ว่า บริษัท เช็นทรัลพัฒนา จํากัด (มหาชน) หรือ CPN เปิดเผยว่า บริษัทได้เข้าลงทุนใน บริษัท เจดับเบิ้ลยูดี สโตร์ อิท จํากัด (ซึ่งเป็นบริษัทย่อยที่ JWD เดิมถือหุ้น 89%) ใน สัดส่วน 30% มูลค่าเงินลงทุน 100 ล้านบาท เพื่อขยายธุรกิจบริการพื้นที่เก็บ ของให้เช่า (self-storage)
สำหรับลูกค้าทั้ง B2B และ B2C โดยจะผสานจุดแข็ง จอง CPN ในการบุกเบิกท่าเลศักยภาพ ทั้งย่านธุรกิจ CBD ในกรุงเทพฯ และ ศูนย์กลางของจังหวัดต่างๆ ทั่วประเทศ ในขณะที่ JWD มี know-how ในการ บริหาร storage ทั้งนี้ ปัจจุบัน JWD Store It! ให้บริการพื้นที่เก็บของให้เช่ารวม ทั้งสิ้น 6 สาขา อยู่ในกรุงเทพฯ 5 สาขา และ จ.ภูเก็ต 1 สาขา มีพื้นที่ให้บริการ รวมกว่า 13,000 ตารางเมตร
โดย KTBST: มองเป็นบวกจากดีลดังกล่าว โดยการได้ parnter ใหม่อย่าง CPN จะเป็นปัจจัยสำคัญที่ทำให้ JWD สามารถขยายธุรกิจ self-storage ได้ตามเป้าหมายภายใน 5 ปีข้างหน้า จะมีสาขารวม 50 แห่ง และพื้นที่ให้บริการรวม 1 แสน ตร.ม. รวมถึงสามารถขยายสาขาใหม่ๆ ในพื้นที่ที่มีความต้องการใช้บริการสูง ในต้นทุนที่สมเหตุสมผล
ทั้งนี้ หลังดีลดังกล่าวประเมินว่า JWD จะถือหุ้น ใน JWD Store It! อยู่ที่ 62% สำหรับในปี 2564 JWD มีรายได้จากธุรกิจ self storage ราว 90 ล้านบาท หรือประมาณ 2% ของรายได้รวม และประเมินว่ามี กําไรราว 10-12 ล้านบาท จากพื้นที่ให้บริการรวม 1.3 หมื่น ตร.ม.
ขณะที่ภายใน 5 ปีข้างหน้า หากมีพื้นที่ให้บริการรวม 1 แสน ตร.ม. ประเมินว่าจะช่วยเพิ่มรายได้ราว 1 พันล้านบาท และประเมินว่าจะมีกําไรราว 150 ล้านบาท หรือคิดเป็นกําไรของ JWD ราว 90 ล้านบาท ตามสัดส่วนการถือหุ้นใหม่ หรือ คิดเป็นสัดส่วนกําไรราว 5% ในช่วง 5 ปีข้างหน้า
ขณะที่ประเมิน JWD จะต้องใช้เงินลงทุนราว 200 ล้านบาท/ปี ซึ่งสามารถใช้เงินลงทุนภายในบริษัทได้ รวมถึง มีโอกาสจ่ายเข้ากอง REIT ได้ในอนาคต เป็นดีลที่จะช่วยเสริมกำไรในระยะยาวได้ ดี ทั้งนี้ JWD ยังแนะนำา “ซื้อ” ราคาเป้าหมาย 22 บาท อิง 2022E PER ที่ 35 เท่า (+0.25SD above 5-yr average PER)